Diari Oficial de la Generalitat Valenciana


Sumari del DOGV 6262, del 07-05-2010 (2010/4134)

Notificació de la sentència dictada en el judici ordinari número 880/2007.
--------------------------------------------------------------------------

### Dades del document

Número de DOGV
:   6262

Data del DOGV
:   07-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/4134


Organisme emissor
:   Jutjat de Primera Instància Número 4 d'Alacant

Tipus de document
:   Edicte

Notificació de la sentència dictada en el judici ordinari número 880/2007. [2010/4134]  
Judici ordinari 000880/2007-D   
Demandant: María Vallejo Patiño.  
Procurador: Juan Ivorra Martínez.  
Advocat: Ángel Tobalina Vadillo.   
Demandat: Joaquín García Guevara.  
Procurador: -  
Advocat: -   
José Enrique Martín Sanz, secretari del Jutjat de Primera Instància 4 d'Alacant, faig saber:   
Que en aquest Jutjat es tramiten les actuacions de judici ordinari 000880/2007D promogudes per María Vallejo Patiño contra Joaquín García Guevara, declarat en rebel·lia i en parador desconegut, en les quals s'ha acordat publicar aquest edicte per a notificar la sentència a l'esmentat demandat. Va ser dictada el dia 15 de març de 2010 i la dispositiva és, literalment, com es diu tot seguit:   
«Sentència número 63/2010   
Jutge que la dicta: Beatriz Escobar Bosch.  
Lloc: Alacant.  
Data: 15 de març de 2010.  
Beatriz Escobar Bosch, magistrada jutgessa del Jutjat de Primera Instància número 4 d'Alacant , he vist aquestes actuacions de judici ordinari número 880/2007, entre les parts; d'una, com a demandant, María Vallejo Patiño, representada pel procurador/a el senyor/a Ivorra Martínez, i, d'una altra, com a demandat, Joaquín García Guevara, declarat en rebel·lia, sobre la divisió de la cosa comuna.   
Antecedents de fet   
Primer. Per la representació abans esmentada es va presentar una demanda, que va correspondre per torn de repartiment a aquest Jutjat en data 7 de juny de 2007, basant-la en els fets i fonaments de dret que consten en actuacions.   
Segon. Mitjançant la interlocutòria de data 14 de juny de 2007, es va admetre a tràmit la demanda i es va disposar traslladar-la a la part demandada a fi que compareguera en actuacions i contestara la demanda. Es va deixar transcórrer el termini concedit sense que es personàs en actuacions, en conseqüència se'l va declarar en rebel·lia i es va assenyalar audiència prèvia, que va tindre lloc el dia 12 de març de 2010, en la qual la part actora es va ratificar en les seues pretensions, va proposar la prova documental i les actuacions van quedar concluses per a sentència.   
Tercer. En aquest procediment s'han observat les prescripcions legals.   
Fonaments de dret   
Primer. En el cas que ens ocupa, el demandant sol·licita que es considere formulada la demanda de judici ordinari de divisió de la cosa comuna contra   
María Vallejo Patiño i amb els tràmits legals previs es dicte la sentència que dispose la divisió de la cosa comuna copropietat de Joaquín García Guevara i María Vallejo Patiño i que se la condemne a costes.   
La part demandada, atés que va ser citada de forma deguda i no va comparéixer, va ser declarada en rebel·lia.   
Segon. Segons el que estableix l'article 217 de la Llei d'Enjudiciament Civil, correspon al demandant acreditar l'existència de l'obligació que reclama perquè s'estime la seua petició, atés que la rebel·lia no implica un assentiment ni una admissió de fets. En efecte, la incontestació de la demanda per regla general no elimina del procés el manteniment de la pretensió, ni tampoc la satisfà per si mateixa, doncs l'objecte del procés no s'altera, ja que aquesta falta de contestació no porta necessàriament amb si mateixa el triomf del compareixent ni el consegüent venciment del rebel. A fi que el demandant aconseguisca l'actuació de la seua pretensió, no importa que el demandat no comparega ni que no al·legue res en defensa seua, sinó que aquell ha de provar el fonament de les seues pretensions, ja que la rebel·lia en el dret espanyol no es castiga amb el reconeixement de les pretensions del contrari, ni ocasiona una poena probatii de la part que roman absent. En cas d'actuacions, la part demandant pretén que s'estime la seua demanda mitjançant l'aportació de determinats documents privats plenament conformes amb les pràctiques comercials ordenades i habituals en el tràfec jurídic, amb una clara indicació de les circumstàncies del negoci i, per tant, atés que el principi de càrrega de la prova contingut en l'article 217 esmentat adés no s'ha d'interpretar de forma rígida, sinó que cal adaptar-lo a les circumstàncies del cas i valorar el conjunt de l'activitat probatòria desenvolupada en el curs del procediment, s'ha d'estimar la demanda considerant la documentació que s'hi adjunta, concretament l'existència dels documents 1 a 4 acreditatius que tenen una propietat en comú i la inactivitat de la mateixa demandada que no ha realitzat cap activitat processal en contra de la pretensió formulada i a la qual, de conformitat amb l'article 304 de la Llei d'Enjudiciament Civil, és procedent considerar-la confessa en tot allò que la puga perjudicar.   
Tercer. En conseqüència, de conformitat amb el que disposa l'article 392 i següents del codi, l'article 406 del Codi Civil que estableix que per a la divisió de la cosa comuna són aplicables les regles de la divisió de l'herència, i l'article 1062 del Codi Civil que és procedent estimar la demanda.   
Quart. Atesa l'estimació de la demanda, de conformitat amb el que disposa l'article 394 de la Llei d'Enjudiciament Civil, pertoca l'expressa condemna a costes a la part demandada.   
Vistos els articles esmentats i tots altres que hi són aplicables de manera general i pertinent,   
Dispositiva  
Estime la demanda interposada per María Vallejo Patiño contra Joaquín García Guevara i acorde la divisió de la cosa comuna de l'habitatge registral número 6984, urbana, pis tercer, dreta, lletra C, situat entre els pisos quart i segon dreta, lletra C, de la casa número 2, del bloc 5, tipus B, del conjunt Urbisa d'Alacant, amb una superfície útil de 59 metres i 14 decímetres quadrats; té la façana principal a l'oest, mirant cap al carrer del Mestre Alonso, i l'edifici d'accés per la façana que mira al nord, carrer de San Fulgencio, 2, escala 1a, planta 3a, C. Aquest habitatge és copropietat de María Vallejo Patiño i Joaquín García Guevara. Aquesta execució de sentència que es porte a efecte a través de qualsevol dels procediments regulats en el Codi Civil; i si les parts no arriben a un acord distint, aleshores mitjançant la venda d'aquest habitatge en subhasta pública amb l'admissió de licitats estranys i amb la imposició de costes a la part demandada.   
Aquesta és la meua sentència, contra la qual es pot interposar un recurs d'apel·lació dins del termini de cinc dies següents a la seua notificació, presentant l'escrit de preparació del recurs davant d'aquest Jutjat, de conformitat amb el que disposa l'article 455 i següents de la Llei d'Enjudiciament Civil, que pronuncie, mane i firme.   
Publicació. Aquesta sentència va ser donada, llegida i publicada per la magistrada jutgessa que la va dictar, mentre celebrava audiència pública en el dia de hui. Jo, el secretari/ària judicial, en done fe. Alacant, 15 de març de 2010».   
I perquè valga de notificació de forma deguda expedisc aquest edicte.  
Alacant, 31 de març de 2010.- El secretari: José Enrique Martín Sanz.